NARIADENIE KOMISIE (ES) č. 2522/95
z 27. októbra 1995,
ktorým sa mení a dopĺňa nariadenie (ES) č. 1371/95 ustanovujúce podrobné pravidlá na uplatňovanie systému vývozných povolení v sektore vajec
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami1, naposledy zmenené a doplnené Aktom o pristúpení Rakúska, Fínska a Švédska a nariadením (EHS) č. 3290/942, a najmä na jeho články 3 (2) a 8 (13),
keďže nariadenie Komisie (ES) č. 1371/953 ustanovilo podrobné pravidlá na uplatňovanie systému vývozných povolení v sektore vajec;
keďže skúsenosti ukázali, že je potrebné znížiť dobu platnosti povolení; keďže by sa okrem toho malo ustanoviť, aby sa príslušné opatrenia, ktoré má prijať Komisia v prípade veľkého počtu žiadostí, upravili podľa kategórie produktu a miesta určenia;
keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
Nariadenie (ES) č. 1371/95 sa mení a dopĺňa takto:
1. Odsek 1 v článku 2 sa nahrádza takto:
"1. Vývozné povolenia sú platné od dátumu vystavenia v zmysle článku 21 ods. 1 nariadenia (EHS) č. 3719/88 až do konca tretieho mesiaca od toho dátumu."
2. Posledný pododsek v článku 3 ods. 4 sa nahrádza takto:
"Tieto opatrenia sa môžu upraviť podľa kategórie výrobku a miesta určenia."
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 27. októbra 1995